b'\n_START_ARTICLE_\n7TP\n_START_SECTION_\nZgodovina tanka\n_START_PARAGRAPH_\n7TP je bil poljski tank, ki so ga gradili po licen\xc4\x8dni proizvodnji po britanskem tanku Vickers Mark E. Na tanku 7TP so dodali dizelski motor, mo\xc4\x8dnej\xc5\xa1i top kalibra 37\xc2\xa0mm in debelej\xc5\xa1i oklep. Med letom 1935 in za\xc4\x8detkom vojne je bilo narejenih okoli 132 tankov. Tako kot Vickers Mark E je tudi tank 7TP bil narejen v dveh razli\xc4\x8dicah. Prva je imela kupolo z enim topom kalibra 37\xc2\xa0mm, druga verzija pa je bila narejena z dvema kupoloma z enim pu\xc5\xa1komitraljezom kalibra 7,92\xc2\xa0mm. Verzijo z dvema kupoloma so kasneje ukinili, saj je bila proti enokupolni verziji zastarela. Med drugo svetovno vojno so mnoge tanke te verzije posodobili v enokupolne.  Le 24 tankov je ostalo dvokupolnih. _NEWLINE_Vsi tanki 7TP so sodelovali v bojih leta 1939. Tanki 7TP so bili proti nem\xc5\xa1kim tankom nemo\xc4\x8dni, zato so bili lahka tar\xc4\x8da. Tanki 7TP so bili razdeljeni v dva bataljona. V prvem bataljonu je bilo 49 tankov 7TP. Prvi bataljon je 8. septembra uspel ustaviti napredovanje Nemcev v osr\xc4\x8dje Poljske, vendar so jih ti \xc5\xbee drugi dan obkolili in uni\xc4\x8dili. Drugi bataljon, s prav tako 49. tanki, je imel \xc5\xa1e manj uspehov, oziroma bataljon ni zabele\xc5\xbeil nobenih ve\xc4\x8djih uspehov. Do\xc5\xbeivljal je velike izgube predvsem zaradi poveljni\xc5\xa1kih napak in zra\xc4\x8dnih napadov.'